section_heading: Biografija
paragraph_text: Bernardino di Benedetto rođen je u skromnoj obrtničkoj porodici Biagia, zvanog Betti iz Perugie. Njegova mladost je po svemu sudeći bila vrlo nesretna, dodatno se zakomplicirala 1475. godine kad je njegov otac, skromni štavitelj kože umro od kuge. Za Bernardina je bila sretna okolnost, to što je u istoj ulici gdje je njegov otac imao radnju, slikarsku radionicu imao i minijaturist Bartolomeo Caporali, kod kojeg je Pinturicchio provodio dane i savladao slikarsko umijeće zajedno s Pietrom Peruginom. mini|lijevo|220px|Marija s djetešcem i anđelima, freska iz Priorske palače u Perugi (1486.) Perugia je tih godina bila centar slikarstva tog doba u središnjoj Italiji, tako da se i Pinturicchio uključio u rad slikarskih bottega kao pomoćnik. Slikarske bottege toga vremena bile su prave manufakture za izradu slika, pomoćnik je trebao znati sve; od mješanja i priprave boja do uvećanja i oslikavanja svoj dijela freske sa skice koju bi napravio majstor. Pinturicchio je kao suradnik Caporalijeve bottege radio 1473. na oslikavanju franjevačkog ''Oratorija sv. Bernarda'' u Perugi zajedno s Peruginom i da Amelijom. Danas se njemu pripisuju tri od tih osam slika na drvu; Izlječenje slijepog, ''Sv. Bernard vraća u život umrlog i Oslobođenje zarobljenog''. Njegov slikarski rukopis vidi se i na ostalim slikama; kod odjeće i pozadina.